Karakol

Karakol (kirgisisk Каракол) er en by i Kirgisistan. Den ligger ved østenden av den store innsjøen Issyk-Kul og er administrasjonssenter i Issyk-Kul-provinsen. I sovjettiden het byen Prsjevalsk etter den russiske oppdagelsesreisende Nikolaj M. Prsjevalskij som døde her i 1888. Turisme er en viktig næring, og Karakol brukes mye som et startpunkt for turer i Tian Shan-fjellene. Attraksjoner i selve byen er en dunganenes moské bygd av tre og den russiskortodokse katedralen, også bygd i tre. Seks kilometer utenfor byen ligger Prsjevalskijs grav med en minnepark og et museum. I Mikhailovka-bukta ligger det et testanlegg for torpedoer. Eksterne lenker Offisielt nettsted (en) Karakol – kategori av bilder, video eller lyd på Commons